Sirijske izbeglice beže u Liban
Sirijci pronalaze utočište u pograničnom gradiću Vadi Kaled, ali žive pod pritiskom, jer su meštani izgubili mogućnosti za trgovinu.
Vadi Kaled uživa glas pograničnog grada bez zakona. Graničari čuvaju jedini prilaz gradu. Osim toga, nema mnogo znakova prisustva libanske armije. Gradić je svega dvadesetak minuta vožnje udaljen od Homsa, grada koji je žarište sirijskog bunta. Lokalno stanovništvo je svedok žestoke navale iz Sirije. Vadi Kaled je bio pogranični grad u razvoju. Ljudi iz Sirije su dolazili da kupuju luksuznu robu, kao što su parfemi i cigarete. Ljudi iz Libana su prelazili na drugu stranu granice da kupe jeftine proizvode kao što je povrće, pa čak i da dobiju jeftiniju lekarsku uslugu. Sada malo ko prelazi granicu i lokalni stanovnici su u stalnoj senci nasilja, udaljenog svega nekoliko stotina metara – u Siriji. Meštani dugo koriste tajne prelaze preko granice. Međutim, sirijska armija je sada minirala polja duž ove porozne granice. Pristalice opozicije kažu da se na taj način narod sprečava da pobegne od nasilja u Liban. Sirija tvrdi da se iz Libana krijumčari oružje koje se koristi protiv vladinih snaga. Jedan od izbeglica je poveo saradnika Glasa Amerike do kraja staze, da bi pokazao gde je prešao granicu. Deca meštana kažu da sirijski vojnici često pucaju preko reke prema ovom selu. Lokalni mediji su u decembru objavili da su od sirijske vatre poginula tri Libanca. Takođe se izveštava o čestim sirijskim upadima na libansku teritoriju. je pobegao u Liban iz svog sela Talkalah, udaljenog svega nekoliko kilometara. On kaže da ljudi žive u velikom strahu. „ Avajed kaže da se život na drugoj strani granice neprekidno pogoršava. „ Sa zatvorenim prodavnicama i napuštenim kućama, Vadi Kaled se priprema za nove begunce od sukoba u Siriji, gde izgleda kao da je situacija spremna za pogoršanje.